SONIC ทะยานต่อเนื่อง-บวกอีก 4% “ออลไทม์ไฮ” จับตางบ Q2 โตทะลักเกือบ 5 เท่าตัว
SONIC ทะยานต่อเนื่อง-บวกอีก 4% “ออลไทม์ไฮ” จับตางบ Q2 โตทะลักเกือบ 5 เท่าตัว แนะซื้อเป้า 6.50 บ.
SONIC ทะยานต่อเนื่อง-บวกอีก 4% “ออลไทม์ไฮ” จับตางบ Q2 โตทะลักเกือบ 5 เท่าตัว แนะซื้อเป้า 6.50 บ.
29 ก.ค. 2564

ผู้สื่อข่าวรายงานว่า ราคาหุ้นวันนี้(29 ก.ค.64) บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 15.10 น. อยู่ที่ระดับ 5.55 บาท บวก 0.20 บาท หรือ 3.74%  ด้วยมูลค่าซื้อขาย 136.03 ล้านบาท ราคาหุ้นสูงสุดตั้งแต่เข้าตลาดเมื่อวันที่ 19 ต.ค. 2561

บล.ฟินันเซีย ไซรัส ระบุในบทวิเคราะห์ว่า บริษัท โซนิค อินเตอร์เฟรท จำกัด (มหาชน) หรือ SONIC แนะนำ “ซื้อ” ราคาเป้าหมาย 6.50 บาท คาดกำไรไตรมาส 2/25464  -4% เทียบไตรมาสก่อนหน้า ชะลอเล็กน้อยเพราะบริษัทไม่ได้ผลักต้นทุนค่าระวางที่สูงขึ้นให้ลูกค้าทั้งหมด แต่โต 485%  เทียบช่วงเดียวกันของปีก่อน จากรายได้ที่เดินหน้าทำ new high จากปริมาณส่งออก-นำเข้าที่เร่งตัวขึ้นพร้อมทั้งค่าระวางเรือที่สูงต่อเนื่อง
แนวโน้มไตรมาส 3/2564 คาดยังโตต่อเนื่อง และลุ้นทำจุดสูงสุดใหม่จากค่าระวางเรือตู้คอนเทนเนอร์ที่ยังไต่ระดับขึ้นอย่างต่อเนื่อง คาดกำไรปี 2564 โต 150% เทียบช่วงเดียวกันของปีก่อน แนวรับ 5.10//5.25 บาท แนวต้าน 5.50-5.55//6 บาท